Tervehdys kaikille ja tervetuloa mukaan -
Anna sanan sytyttää -ohjelmaan. Olen Ville Männistö.
Uskon, että näiden ohjelmien kautta Jumala haluaa puhua meille.
Tervetuloa mukaan. Olemme puhuneet tässä ohjelmasarjassa ylistyksestä.
Ylistys on erittäin tärkeä osa elämäämme.
Jumala haluaa, että olemme ylistäjiä, -
tulemme Hänen luokse ylistäen ja kiittäen.
Kiitollisuus on ovenavaaja elämässämme.
Sen kautta portit avautuvat ja voimme astua Jumalan ulottuvuuteen.
Jumalan hyvyyteen ja läsnäoloon.
Miten sitten astumme sinne, astumme sinne ylistäen.
Ylistys oltava elämän syvin asenne ja suhtautuminen Jumalaa kohtaan.
Puhuessamme ylistyksestä, emme puhu musiikkityylistä tai -
eri seurakuntien tavoista ylistää. Puhumme paljon syvällisemmästä.
Koska ylistys ei ole mitä teemme, vaan mitä olemme Jumalassa.
Ymmärrys, mikä meillä on Jumalasta, se on se ylistys.
Ylistys tulee meistä ulos eri tavalla. Mitä sydän on täynnä sitä suu puhuu.
En halua keskittyä tässä toimintatapoihin tai ulkoisiin asioihin
vaan katsoa meidän sydämeen.
Minkälainen ylistäjä on meidän sydämessä.
Jumala haluaa elämämme jokaisen osa-alueen olevan ylistystä Hänelle.
Kaikki, mitä olemme, on ylistystä.
Meidän tulisi olla se Kristuksen tuoksu jonka maailma näkee. Nuuh! -
Ihana aroma ja tuoksu tämän maailman keskellä.
Miten se toteutuu? No vain Pyhän Hengen työn kautta.
Raamattu puhuu, että meidän ruumis on Pyhän Hengen temppeli.
Temppeli on ylistyksen paikka. Rukouksen ja ylistyksen huone.
Meidän elämä ja ruumis, kaikki osa-alueet elämässämme -
on siis rukouksen paikka.
Tulisi olla siis ylistyksen paikka, jonka Pyhä Henki saa aikaan.
Ruumiimme on Pyhän Hengen temppeli.
Hän haluaa jokaisella elämämme osa-alueella toimia, muokata, -
muuttaa, puhua, eheyttää ja tuoda esiin Kristuksen tuoksua.
Mitä enemmän Pyhä Henki saa tilaa elämässämme, -
sitä enemmän tämä toteutuu. Ja mitä enemmän toteutuu, -
sitä enemmän olemme se Kristuksen tuoksu. Elämä on ylistystä Hänelle.
Nyt kun elämämme on ylistystä, se näkyy monella eri tavalla.
Puhuimme edellisellä kerralla siitä, että ylistys on päätös jonka teen.
Se on meidän kiitosuhri, huultemme hedelmä Jumalalle. -
Niin kuin Hebr. 13:15 sanoo.
Eli huultemme hedelmä on jotain minkä voin päättää.
Uhraan kiitosuhrin Jumalalle ja päätän tulla Hänen luokse -
olosuhteistani huolimatta.
Ylistys ei perustu olosuhteisiin, eikä asioihin ympärillämme.
Vaan Jumalaan ja Hänen muuttumattomaan Sanaan.
Jumalan sana ja totuus heijastuu tai pitäisi heijastua elämästämme.
Olosuhteet tulevat ja menevät sekä muuttuvat.
Emme voi perustaa meidän elämää muuttuviin asioihin.
Vaan ainut tapa perustaa elämämme on perustaa se -
vahvalle muuttumattomalle Kristus- kalliolle Jumalan sanan kautta.
Olemme puhuneet siitä, miten Isä etsii palvojia, -
jotka palvovat Häntä, Isää hengessä ja totuudessa.
Lähtökohta ylistykselle on se, kun elämä on ylistystä Jumalalle.
Ylistämme Isää, joka kuvastaa suhdettamme.
Meillä on henkilökohtainen suhde Jumalan kanssa.
Tulemme Hänen luokse juosten kuin lapset ja sanomme: "Abba Isä".
Hän on meidän Isä.
Minkälainen suhde meillä on Taivaan Isään -
määräytyy siitä, miten näemme Jumalan.
Millainen Jumalakuva meillä on. Hän haluaa syventää sitä.
Viedä syvemmälle antaen enemmän, koska Jumala on paljon suurempi.
Sinulla ja minulla oleva Jumalakuva juuri nyt on oikea ja hyvä -
mutta Hän on paljon enemmän ja haluaa kirkastaa itseään meille lisää.
Jumala haluaa, että palvomme Isää hengessä.
Jos palvomme Isää ruumiissa tai annamme vain mielen johdattaa -
ylistykseen, se ei kestä pitkälle. On annettava Hengelle tilaa.
Pyhä Henki on meissä ja ruumiimme on Pyhän Hengen temppeli.
Pyhän Hengen täytyy saada henkemme kautta tilaa meissä, -
puhua meidän sielulle ja ruumiille, -
ja johdattaa meitä kokonaisvaltaiseen ylistykseen.
Vain siten voimme astua lähelle Jumalaa ja tulla Hänen läsnäoloon.
Palvokaa Isää hengessä ja totuudessa.
Totuudessa on monta näkökulmaa. Mihin perustuu meidän totuus?
Totuutemme perustuu Jumalan sanaan.
Siihen, mitä Hän on ja mitä Hän on tehnyt.
Julistaessamme totuutta, mitä Jumala on meille ja Sanassaan, -
silloin julistamme henkimaailmaan sitä ja totuus saa tilaa meissä.
Totuus myös paljastaa meidät ja paljastaa sen totuuden meistä.
Se on erittäin tärkeää, kun ylistämme ja Pyhä Henki puhuu meille: -
"Ville, nämä asiat on sulla väärin ja sinun on tehtävä näille jotakin."
Siinä hetkessä antaudumme Jumalalle ja sanomme: -
"Herra annan itseni Sinulle, täytä minut Hengelläsi. -
Anna syntini anteeksi. Ota pois nämä asiat mutta täytä Hengelläsi, -
älä vie pois Pyhää Henkeä."
Siinä hetkessä antaudumme Jumalan työlle ja armolle, -
Jeesuksen veren voimalle.
Siinä hetkessä voimme puhtain mielin palvoa ja ylistää elävää Jumalaa.
Mitä muuta ylistys tekee? Se antaa suojamuurin elämässämme.
Erittäin mielenkiintoinen tarina on 1. Sam.19.
En lue nyt kokonaan, tämä on niin pitkä.
Mutta 1. Sam. 19:18-24.
Tässä on tarina, jossa kuningas Saul yrittää tappaa Daavidia.
Daavid on karkumatkalla, on paennut jo kauan.
Kuningas Saul kuulee, että Daavid on yhdessä Samuelin kanssa Raamassa.
Kuullessaan siitä, Saul lähettää sotilaansa sinne tappamaan Daavidin.
Kun sotilasjoukko saapuessa Raamaan, -
he näkevät Daavidin ja Samuelin ylistämässä Jumalaa.
He ylistävät ja profetoivat Jumalan edessä.
Siellä on valtava Jumalan läsnäolo. Sotilaiden tullessa, ne kaatuvat.
Alkavat itse profetoida ollessaan hurmostilassa Jumalan edessä.
Kun Saul kuulee tästä, hän lähettää toisen ja vielä kolmannen joukon.
Sama asia tapahtuu aina.
Kun vihollinen tulee Jumalan läsnäoloon ja -
näkee, että Samuel ja Daavid ylistää, profetoi ja palvoo Jumalaa, -
sama juttu, sotilaat kaatuvat maahan ja alkavat ylistämään.
Saulilla menee hermot ja ihmettelee kuinka vaikeaa on tappaa yksi mies.
Hän lähtee itse sinne Raamaan kohtaamaan Daavidin ja Samuelin.
Saul tulee Raamaan ja vain pahat ajatukset mielessä.
Murha mielessä hän tulee sinne ja ajattelee tappaa Daavidin.
On pelkkää pimeyttä ja hän on täynnä vihaa sekä paholaisen juonia.
Saul tulee sinne ja kohtaa voimallisesti Jumalan läsnäolon, -
ilmapiirin, joka on ylistyksessä ja profetianhengessä.
Raamattu sanoo, että Saul itse tulee hurmostilaan.
Kaiken tämän keskellä, 1. Sam. 19:24: (RK) -
"Siellä hänkin riisui vaatteensa ja joutui hurmoksiin Samuelin edessä.
Hän kaatui maahan ja makasi alastomana koko sen päivän ja yön.
Siksi on tapana sanoa: ”Onko Saulkin profeettojen joukossa?”
Siis Saulilla oli täysin vihollisen ajatukset ja mitä tapahtuu.
Hän ei pelkästään kaadu sinne, vaan on niin sekaisin, -
että ottaa vaatteet pois ja makaa alastomana. Aika nöyryyttävä tappio.
Maan kuningas ottaa vaatteet pois. Vaatteet jotka edustavat sitä -
kuninkuutta ja asemaa Jumalan valittuna hallitsijana.
Kuvastaa sitä voideltua asemaa Jumalan edessä.
Kaikki se otetaan pois.
Hän makaa siellä alastomana täysin lyötynä nöyryytettynä vihollisena.
Mitä siis Jumalan läsnäolo ja ylistys tekee meidän elämässä?
Se luo nimenomaan tällaisen suojamuurin.
Ihan sama millainen vihollinen, millaisilla ajatuksilla tulee kohti.
Kun olemme Jumalan läsnäolossa, vihollinen ei voi mitään.
Vihollisen täytyy väistyä ja paeta.
Se ei voi olla Jumalan läsnäolossa.
Jos kamppailet erilaisten asioiden kanssa, -
rakas ystävä, nosta ylistyksen tasoa.
Jos tunnet vihollisen tulevan usein, nosta ylistyksen tasoa elämässäsi.
Enemmän Jumalan läsnäoloa, enemmän Häntä meidän elämässä.
Se luo nimenomaan sen ylistyksen muurin, suojamuurin meidän ylle.
Tämä on todella tärkeää, koska kohtaamme erilaisia ihmisiä, -
erilaisia asioita meidän elämässä.
Haluan kohdata ihmisiä, ylistyksestä käsin.
Haluan kohdata ihmisiä, niin kuin Jeesus, -
joka tuli vuorelta täynnä Jumalan läsnäoloa ja voimaa.
Tapaa ihmisiä ja opetuslapsia, ja parantaa sairaita.
Tulee täysin Jumalan läsnäolosta.
Minäkin haluan tulla joka päivä alas "halleluja kukkulalta" -
kohtaamaan maailman ihmisiä.
Mitä enemmän meissä on Jumalan läsnäoloa ja sitä ylistyksenhenkeä, -
sitä helpommin pahat ajatukset paljastuvat.
Sitä helpompi meidän on kohdata ja nähdä, mikä on hyvä ja mikä ei.
Tässä Jumala on mukana ja tuossa ei. Kun elämme Jumalan läsnäolossa.
Daavid oli oppinut tämän jo kauan sitten.
Tiedämme, että Daavid on ylistäjä ja oli paimenpoika.
Pelloilla ja laitumilla paimensi lampaita kantele mukanaan.
Paikallinen soitin mukana laitumilla hän ylistää Jumalaa jatkuvasti.
Hän tulee kohtaamaan asioita ylistyksen näkökulmasta.
Meidän on löydettävä elämässämme se ylistyksen paikka, -
ylistyksen vuori, josta tulemme alas.
Ajatelkaa, pikku Daavid, ehkä 14 vuotias, on tappanut karhun -
on tappanut leijonan sekä vielä Goljatin.
Tiedätte tarinan Goljatista, ei mennä siihen tällä kertaa.
Hän voi kohdata Goljatin, koska tulee ylistyksestä käsin, -
sekä Jumalan läsnäolosta.
Läsnäolossa hän tajuaa totuuden Jumalasta, Jumalan totuuden.
"Kuka on tämä ympärileikkaamaton, -
joka huutelee täällä asioita. Miksette tee mitään?"
Kaikki peloissaan miettivät, kuka tämä Goljat on, -
tullut 40 päivää tänne ja huutanut meille.
Daavid ei ole peloissaan vaikka on pikku poika.
Hän ymmärtää, että Jumalan näkö- kulmasta, että kaikki on mahdollista.
Hänellä on oikea asema ja lähtökohta siihen ongelmaan, -
tilanteeseen sekä vihollisen kohtaamiseen.
Sama on oltava meilläkin.
Minä matkustan paljon eri maissa, olen lähetysjohtaja.
Työskentelen eri maissa ja kohtaan erilaisia henkiä, -
erilaisia ilmapiirejä ja ihmisiä.
Työtäni on kohdata ihmisiä ja miettiä, miten viedä työtä eteenpäin.
Olen huomannut, että jos on ollut kiireistä kotona, -
enkä ole ehtinyt valmistautumaan hengessä, -
huomaan sen heti kentällä, asiat eivät toimi.
Asiat tökkii enkä ymmärrä, miksi ei asiat etene ja mikä tässä on vikana.
Mitä enemmän Jumala saa minussa tilaa -
ja annan Hänelle aikaa sekä ylistän Häntä, -
eri paikkoihin tullessani ja ihmisiä kohdatessani on helpompi toimia.
Vihollinen on paljastettu.
Jumala haluaa paljastaa sinulle sinun viholliset tai sen juonet.
Mutta siihen tarvitsemme tätä läsnäoloa.
Kysymykseni vielä tässä jaksossa on: "Miksi me ylistämme Jumalaa?"
Haluan antaa kaksi syytä tähän: 1. Hän on meidän Luoja -
2. Hän on meidän pelastaja.
Hän on arvollinen saamaan kaiken ylistyksen Luojana ja pelastajana.
Jumala siis ansaitsee meidän ylistyksen.
Jos ajattelemme, että taivaassa tapahtuu Jumalan täydellinen tahto.
Tällä maanpäällä on syntiä, erilaisia asioita ja ongelmia.
Mutta taivaassa on se täydellinen Jumalan tahto.
Mitä taivaassa tapahtuu juuri nyt? Raamatussa Ilm. 4:11 sanoo näin: -
”Sinä, meidän Herramme ja Jumalamme, olet arvollinen saamaan -
ylistyksen, kunnian ja voiman, sillä sinä olet luonut kaiken.
Sinun tahdostasi ne ovat olemassa ja ovat luodut.” (RK)
Jumala on arvollinen saamaan ylistyksen, koska on luonut kaiken.
Sitten Ilm. 5:11-13 kuuluu näin:
"Minä näin enkeleitä ja kuulin monien enkelien äänen -
valtaistuimen, olentojen ja vanhinten ympäriltä.
Heidän lukumääränsä oli kymmenen tuhatta kertaa kymmenentuhatta -
ja tuhat kertaa tuhat, ja he sanoivat voimakkaalla äänellä:
”Karitsa, joka on teurastettu, on arvollinen saamaan voiman,
rikkauden, viisauden, väkevyyden, kunnian, kirkkauden ja ylistyksen.”
Ja kaikkien luotujen, jotka ovat taivaassa, maan päällä, -
maan alla ja merellä, kaikkien niissä olevien minä kuulin sanovan: -
”Hänelle joka istuu valtaistuimella, -
ja Karitsalle ylistys, kunnia, kirkkaus ja valta aina ja iankaikkisesti!”
Jos taivaassa siis tapahtuu täydellinen Jumalan tahto, -
niin tässä mainitaan kaksi syytä, miksi Jumala ansaitsee ylistyksen -
ja on arvollinen. Eli Hän on meidän Luoja ja pelastaja.
Jumala on luoja ja kaiken elämän lähde.
Kaikki on lähtöisin Hänestä. Sekä näkyvä että näkymätön.
Ilman Häntä ei ole aurinkoa, kuuta eikä tähtiä.
Ei ole merta, kaloja, eläimiä, puita, kukkia, vuoria, merta ym. -
Eikä ole ihmisiä tai enkeleitä, ei ole sinua tai minua ilman Jumalaa.
Hän on arvollinen saamaan ylistyksen, koska on luonut kaiken.
Jumalan sormenjäljet näkyvät jokaisessa asiassa.
Jokaisessa luodussa asiassa on Jumalan sormenjälki.
Jos pysähdymme miettimään tätä totuutta.
Ajattele, kuinka ihmeellinen Jumala on.
Jos katsomme kaunista auringonnousua tai sen laskua, -
tai katsomme, kun lumi laskeutuu maan päälle talvisena päivänä, -
tai saamme nauttia kesän kuumuudesta tai ihmetellä -
keväällä tulevasta uuden elämän syntymisestä.
Meillä on ihmeellinen Jumala. Luonto puhuu Hänen suuruudesta.
Luonto puhuu Hänen hyvyydestään meille.
Jos ymmärryksemme avautuu edes vähän -
maailman kaikkeuden suurudelle, niin tajuamme kuinka suuri Jumala on.
Jos katsoo erilaisia avaruusohjelmia ja tajuaa kaikki galaksit ja kaikki...
On meillä ihmeellinen Jumala.
Ajattele. Hän on luonut tämän kaiken kohdatakseen sinut ja minut.
Jumala on valinnut meidät ennen maailmankaikkeuden luomista.
Hän on luonut tämän kaiken, että olisi yhteys meidän kanssa.
Ajattele, kuinka suuri ja ihmeellinen Jumala meillä on.
Ajatellessamme eläimiä, näemme käsittämätön -
Jumalan suuruus, luovuus, majesteettisuus, voima ja kauneus.
Näemme myös huumoria. Katso nyt eläimiä.
Miksi kirahvilla on pitkä kaula tai elefantilla on kärsä?
Siis käsittämätöntä. Miksi virtahevolla on paksu nahka?
Miksi seepralla on mustavalkoiset raidat?
Mielestäni siinä tulee Jumalan huumori hienosti esiin. -
Jumalan käsittämätön luovuus.
Kun Jumala sanoo vaikka: "Tulkoon kukka." -
Jumala sanoo vain: "kukka" -
mutta koska Hän on niin rajaton, ääretön ja suuri, -
sanottuaan "Kukka" tuleekin miljardi erilaista kukkaa.
Kun Jumala sanoo: "Tulkoon eläimiä", tulee miljoonia erilaisia eläimiä.
Koska Jumala on niin suuri ja mahtava.
Mitä enemmän katsomme tätä Jumalan luomista -
ja yksityiskohtia, niin ymmärrämme:
"Vau. Onpas meillä mahtava Jumala, joka ansaitsee kaiken ylistyksen."
Nyt me olemme Jumalan teko.
Psalmi 100:2-3: "Palvelkaa Herraa iloiten, -
tulkaa hänen kasvojensa eteen riemuiten.
Tietäkää, että Herra on Jumala.
Hän on meidät tehnyt, ja hänen me olemme, -
hänen kansansa ja hänen laitumensa lampaat."
Jumala on tehnyt sinut ja minut. Emme ole mikään evoluution tulos.
Jumala on luonut meidät täydellisellä ajatuksella.
Hän on luonut meidät kuvakseen ja kaltaisekseen.
Mika mahtava etuoikeus meillä ihmisinä on olla tässä maailmassa.
Emme ole mikään sattuma. Olemme saaneet -
elämän henkäyksen ja lahjan Jumalalta itseltään, -
joka on tämän kaiken luonut.
Hallelujaa. Ilman Jumalaa emme olisi täällä, kukaan ei ole vahinko.
Tässä sitten Jumala ansaitsee kaiken kunnian ja sen ylistyksen.
Hän on arvollinen saamaan ylistyksen.
Hän ei jaa sitä kunniaa kenellekään muulle. Se kuuluu ainoastaan Hänelle.
Jes. 42:5-8 sanoo: -
"Näin sanoo Jumala, Herra, joka loi taivaan ja kaarrutti sen, -
joka muovasi maan ja mitä siitä versoo, joka antoi henkäyksensä -
maan ihmisille ja hengen niille, jotka siellä vaeltavat:
Minä, Herra ― se on minun nimeni ―
minä en anna kunniaani toiselle enkä ylistystäni veistetyille kuville."
Jumala ei jaa kunniaansa, koska se kuuluu vain Hänelle.
Vain Hän ansaitsee sen kunnian, koska Hän on kaiken luoja.
Hän pitää kaikkea elämää käsissään.
Hänellä on elämän ja kuoleman avaimet.
Jumalan tahdosta, kaikki elävä on tullut maailmaan.
Jumalan tahdosta tämä kaikki pysyy kasassa, eikä mikään tuhoudu.
Jumalan käsissä on koko maailmankaikkeus.
Kaikki tähdet, galaksit ja kaikki, mitä tässä maailmassa on, -
ovat Hänen käsissään. Ei ole toista Jumalaa!
Ei ole toista Luojaa.
On vain yksi, niin kuin Paavali täynnä ylistystä lähes huutaa -
ja sanoo, Room. 11:36: -
"Hänestä, hänen kauttaan ja häneen on kaikki.
Hänelle kunnia iankaikkisesti! Aamen."
Apostoli Johannes sanoo, Joh.1:3: -
"Kaikki on syntynyt hänen kauttaan. Ilman häntä ei ole syntynyt mitään,"
Tutkiessamme vaikka Psalmeja näemme vahvasti, -
miten koko luomakunta kutsutaan Jumalan ylistykseen.
Psalmi 148 on mahtava esimerkki, emme kuitenkaan nyt ehdi sitä lukea.
Mutta kannustan teitä lukemaan se kokonaan.
Huomaamme siitä, miten koko luomakuntaa, -
suurta ja pientä, ylhäistä ja alhaista, näkyviä tai näkymättömiä.
Jopa kotieläimiä kehotetaan tulemaan ylistykseen -
ja ylistämään suurella äänellä.
Kyse ei ole 'Halle hiljaa' vaan 'Halle lujaa'. Hallelujaa!
Jumala haluaa, että ylistämme Häntä ja Hänen nimeään, -
koska Hän on kaiken luoja.
Toisekseen Hän on meidän Pelastaja ja arvollinen saamaan ylistyksen.
Jumala on meidän Pelastaja.
Ilmestyskirja 5:12 sanoo: "ja he sanoivat voimakkaalla äänellä:
”Karitsa, joka on teurastettu, on arvollinen saamaan voiman, -
rikkauden, viisauden, väkevyyden, kunnian, kirkkauden ja ylistyksen.”
Jeesus Kristus on tämä Karitsa, joka uhrasi itsensä meidän puolesta.
Sen takia Hänelle kuuluu kaikki kunnia ja ylistys.
Johannes Kastaja kuvaili Häntä Jumalan Karitsana, -
joka ottaa pois maailman synnin.
Vähän aiemmin, Ilmestyskirja 5:9, sanotaan:
"He lauloivat uutta laulua: ”Sinä olet arvollinen ottamaan kirjakäärön ja -
avaamaan sen sinetit, sillä sinut on teurastettu -
ja sinä olet verelläsi ostanut Jumalalle ihmiset kaikista sukukunnista, -
kielistä, kansakunnista ja kansanheimoista."
Jeesus on siis kuollut meidän puolesta.
Hän antoi itsensä uhrikaritsana sinun ja minun syntien tähden.
Ajattele. Jumala itse tuli maanpäälle ihmiseksi ilman syntiä -
ja sovitti vapaaehtoisesti sen uhrin meidän puolesta.
Maksoi meidän syntivelkamme.
Ajatelkaa, kuinka ihmeellinen Jumala on. Hän on kaiken luoja.
Hän on pelastanut meidät Jeesuksessa.
Hän ansaitsee kaiken ylistyksen. Hän on arvollinen, halleluja.
Paavali sanoo: "Te ette ole itsenne omat, -
teidät on kalliilla hinnalla ostettu."
En voi kuvitella mitään suurempaa hintaa kuin Jeesuksen veri.
Sen veren, Jeesuksen kautta Jumala on osoittanut -
täydellistä rakkautta sinua ja minua kohtaan.
Jos et tunne Jeesusta pelastajana, vastaanota Hänet juuri nyt.
Hän on kuollut syntiesi puolesta, lunastanut ja tehnyt kaiken.
Voimme vastaanottaa Hänet ja sanoa: "Tässä olen Herra.
Ylistän ja palvon Sinua siitä, mitä olet tehnyt puolestani.
Vastaanotan Sinut elämääni Herrana."
Vastaanota Jeesus tässä hetkessä ja ylistä Häntä, -
Koska Hän on sinut luonut ja pelastanut, aamen.
Jumala teitä siunatkoon.
Tervehdys kaikki rakkaat ystävät Suomessa.
Jumalan Sanassa on voima sytyttää ja innoittaa.
Jos ohjelma on ollut siunaukseksi, voit tukea sitä taloudellisesti.
Ilman tukeanne TV7:n työ ei olisi mahdollista.
Suuri kiitos ja Jumalan siunausta.
Tekstitys: Minna Abreu